CELEX: 32013R0766
Language: da
Date: 2013-08-07 00:00:00
Title: Kommissionens gennemførelsesforordning (EU) nr. 766/2013 af 7. august 2013 om tarifering af varer i den kombinerede nomenklatur

9.8.2013   
            
            
               DA
            
            
               Den Europæiske Unions Tidende
            
            
               L 214/3
            
         KOMMISSIONENS GENNEMFØRELSESFORORDNING (EU) Nr. 766/2013
   af 7. august 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. august 2013.
      
         
            På Kommissionens vegne For formanden
         
         Günther OETTINGER
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Flydende produkt på basis af fermenterede mejeriprodukter tilsat frugt og kornflager, bestående af (i vægtprocent):
                  
                              —
                           
                           
                              yoghurt (mælkefedtindhold 1,9 vægtprocent)
                           
                           
                              78,9
                           
                        
                              —
                           
                           
                              sukker
                           
                           
                              8,4
                           
                        
                              —
                           
                           
                              vand
                           
                           
                              7,4
                           
                        
                              —
                           
                           
                              fersken
                           
                           
                              4,3
                           
                        
                              —
                           
                           
                              hvedeflager
                           
                           
                              0,6
                           
                        
                              —
                           
                           
                              rugflager
                           
                           
                              0,3
                           
                        og små mængder af aromapræparater (smagsstoffer), karotin (farvestof) og mikroorganismer, der anvendes i fødevarer.
                  Produktet, som er emballeret i en plastflaske, der indeholder 400 g, er bestemt til direkte fortæring som en drikkevare.
               
               
                  2202 90 95
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur samt teksten til KN-kode 2202, 2202 90 og 2202 90 95.
                  Tarifering af produktet under pos. 0403 som flydende yoghurt er udelukket, da kornflager ikke er blandt de stoffer, der må tilsættes produkterne i kapitel 4 (se også FB til HS, kapitel 4, almindelige bemærkninger, punkt 1), andet stykke). Derudover opfylder korn ikke kriterierne i teksten til pos. 0403, da det ikke kan anses for at være "tilsat frugt, nødder eller kakao".
                  Tarifering under position 1901 er også udelukket, fordi produktet har karakter af en drikkevare henhørende under kapitel 22 (se også FB til HS, pos. 1901, punkt III, andet stykke).
                  Da produktet kan fortæres direkte som en drikkevare, er det omfattet af pos. 2202.
                  Produktet tariferes derfor under pos. 2202 som "andre ikke-alkoholholdige drikkevarer".